			   							
ДОГОВОР № 248

Днес,	15.11.2019г. между:
1. 1. ТП „Държавно горско стопанство Звездец” на „ЮИДП” ДП - Сливен, ЕИК 2016176540115, седалище и адрес на управление: с. Звездец, ул. „Петрова нива” № 7, представлявано от - инж. Атанас Спасов в качеството му на директор и  гл. счетоводител Владимир Таранов, наричано за краткост ВЪЗЛОЖИТЕЛ, от една страна 
и
2. „АУТОКОМ 2” ЕООД , вписано в Търговския регистър към Агенция по вписванията с ЕИК: 102920475, със седалище и адрес на управление: гр.Бургас, ул.” Иван Богоров” № 66, ет.1, представлявано от Стоян Дончев Начев в качеството му на Управител, за краткост по – долу ИЗПЪЛНИТЕЛ, от друга страна за следното:
 на основание чл. 112, ал.1 от Закона за обществените поръчки и Решение № РД-10-229/21.10.2019г., за определяне на ИЗПЪЛНИТЕЛ на обществена поръчка с предмет „Доставка, монтаж и баланс на гуми и джанти за леки и лекотоварни автомобили за срок от 24 месеца” се сключи този договор  за следното:

ПРЕДМЕТ НА ДОГОВОРА
Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши, срещу възнаграждение и при условията на този Договор:
- Доставка на нови гуми (зимни и летни), в зависимост от нуждите на ВЪЗЛОЖИТЕЛЯ;
- Смяна на гуми (демонтаж, монтаж и баланс) – извършва се при подготовка на служебните МПС за използване през пролетно - летния и есенно - зимния период и при необходимост;
- Ремонт на гуми, 
Чл. 2. ИЗПЪЛНИТЕЛЯТ се задължава да извърши дейностите в съответствие с Техническото  и Ценовото си  предложение, неразделна част от настоящият договор.

СРОК И МЯСТО НА ИЗПЪЛНЕНИЕ
Чл. 3. Срокът на Договора е 24 (двадесет и четири) месеца, считано от датата на сключването му или до достигане на максимално допустимата стойност на Договора по чл.5, в зависимост от това кое от двете събития настъпи по-рано. 
Чл. 4. Мястото на изпълнение на Договора – Сервиз на ИЗПЪЛНИТЕЛЯ на адрес: гр.Бургас, бул.Сан Стефано , бл.2

ЦЕНА, РЕД И СРОКОВЕ ЗА ПЛАЩАНЕ
Чл. 5. (1) За извършените дейности ВЪЗЛОЖИТЕЛЯТ заплаща на база предложените от ИЗПЪЛНИТЕЛЯ в ценовото му предложение единичните цени, като максималната стойност на договора не може да надвишава  8 000.00 (осем хиляди) лева без ДДС.
(2) В Цената по ал. 1 са включени всички разходи на ИЗПЪЛНИТЕЛЯ за изпълнение на дейностите, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.
(3) цените за  извършваните дейности  посочена в Ценовото предложение на ИЗПЪЛНИТЕЛЯ, са фиксирани за времето на изпълнение на Договора и не подлежи на промяна.
(4) ТП „ДГС Звездец” не се ангажира с усвояването на цялата прогнозна стойност на договора.
Чл. 6. (1) Всяко плащане по този Договор се извършва въз основа на следните документи:
1. приемо-предавателен протокол за приемане на извършените дейности, подписан от ВЪЗЛОЖИТЕЛЯ и ИЗПЪЛНИТЕЛЯ, 
2. фактура за дължимата сума, издадена от ИЗПЪЛНИТЕЛЯ и представена на ВЪЗЛОЖИТЕЛЯ. Фактурирането и разплащането между страните се извършва един път в месеца.
 (3) ВЪЗЛОЖИТЕЛЯТ се задължава да извършва всяко дължимо плащане в срок до 30 (тридесет)дни след получаването на фактура на ИЗПЪЛНИТЕЛЯ, 
Чл. 7. (1) Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ: 
Банка: Юробанк България АД 
Банкова сметка: IBAN BG51BPBI79371015066001
Банков код: BIC BPBIBGSF
 (2) Изпълнителят е длъжен да уведомява писмено Възложителя за всички последващи промени по ал. 1 в срок от 7 (седем) дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

ГАРАНЦИЯ ЗА ИЗПЪЛНЕНИЕ 
Чл. 8. При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5% /пет процента/  от Стойността на Договора без ДДС, а именно 400.00( четиристотин) лева
Чл. 9. Когато като Гаранция за изпълнение се представя парична сума, сумата се внася по следната банкова сметка 
Банка:	„Райфайзенбанк“ ЕАД
BIC:	RZBBBGSF
IBAN:	IBAN: BG07RZBB91551004556875
Чл. 10. (1) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:
1. да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ 
2. да бъде със срок на валидност за целия срок на действие на Договора плюс 30 (тридесет) дни след прекратяването на Договора 
(2) Банковите разходи по откриването и поддържането на Гаранцията за изпълнение във формата на банкова гаранция, са за сметка на ИЗПЪЛНИТЕЛЯ.
Чл. 11. (1) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да отговаря на следните изисквания:
1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;
2. да бъде със срок на валидност за целия срок на действие на Договора плюс 30 (тридесет) дни след прекратяването на Договора. 
(2) Разходите по сключването на застрахователния договор и поддържането на валидността на застраховката за изисквания срок,  са за сметка на ИЗПЪЛНИТЕЛЯ. 
Чл. 12. (1) ВЪЗЛОЖИТЕЛЯТ освобождава Гаранцията за изпълнение в срок до 20 (двадесет) дни след приключване на изпълнението на Договора и окончателно приемане на Услугите в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.
(2) Освобождаването на Гаранцията за изпълнение се извършва, както следва:
1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, 
2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;
3. когато е във формата на застраховка – чрез връщане на оригинала на застрахователната полицана представител на ИЗПЪЛНИТЕЛЯ или упълномощено от него лице.	
Чл. 13. ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение. 
Чл. 14. ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:
1. при пълно неизпълнение, в т.ч. когато Услугата не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание; 
2. при прекратяване на дейността на ИЗПЪЛНИТЕЛЯ или при обявяването му в несъстоятелност.
Чл. 15. Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.
Чл. 16. Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 7/седем/ дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметка на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с Договора.
Чл. 17. ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

ПРАВА И ЗАДЪЛЖЕНИЯ НА СТРАНИТЕ

ПРАВА И ЗАДЪЛЖЕНИЯ НА ИЗПЪЛНИТЕЛЯ
Чл. 18. ИЗПЪЛНИТЕЛЯТ има право:
1. да получи възнаграждение в размера, сроковете и при условията на настоящия договор;
2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;
Чл. 19. ИЗПЪЛНИТЕЛЯТ се задължава:
1. да изпълнява задълженията си в уговорените срокове и качествено, в съответствие с Договора  и Приложенията към него;
2. да доставя заявените гуми  в срок до.5(пет)дни, считано от датата на заявката., като при доставката  представя гаранционните карти за гумите и джантите. Гаранционния срок на доставените гуми   е 12/дванадесет/ месеца;
3. при забелязани дефекти на гумите при доставката и/или монтажа или при проявени такива през гаранционния срок, да  подмени  същите с нови идентични на дефектната стока, като ги монтира за негова сметка, в срок от:
-при доставка-до подписване на приемателно предавателния протокол;
-по време на гаранционния срок - не по късно от 10/десет/ календарни дни от дата на получаване на уведомлението за констатирания дефект;
4. да отстрани всички дефекти и скрити недостатъци;
5. да достави гуми отговарящи на изискванията за качество в Република България и/или в Европейския съюз;
6. доставяните гуми следва да са оригинални и нови да отговарят за съответната марка автомобил, със съответната щампа, доказваща годината на производство, като същите следва да са произведени не по - късно от една година спрямо датата на заявяване;
7. да извършва ремонт на употребявани гуми и джанти включващ: демонтаж на стара гума, монтаж на нова гума, лепене /ремонт на гума, обработка на джанта - демонтаж, изправяне и/или др. и монтаж, смяна на вентил, баланс на гума, приложим към  автомобилите собственост на ТП „ДГС Звездец“. В случай, че „ЮИДП” ДП – гр. Сливен придобие нови МПС, които се стопанисват от ТП „ДГС Звездец”, през срока на действие на договора, да извършва доставка на гуми и джанти и ремонт на гуми и джанти и на новопридобитите МПС;
8. при  необходимост от ремонт на гуми и джанти да приемам автомобила в рамките на работния ден без предварително записване, като срока за извършване на ремонтните дейности е края на същия , считано от датата на приемане на автомобила.
9. да извършва смяна на гуми /демонтаж, монтаж баланс и изправяне на джанти /, при подготовка за пролетно- летния и есенно-зимния период и в случай на необходимост;
10. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им; 
11. да изпълнява всички законосъобразни указания и изисквания на ВЪЗЛОЖИТЕЛЯ;
12. да пази поверителна Конфиденциалната информация, в съответствие с уговореното в чл. 37 от Договора;  
13. при промяна състава на персонала, който ще отговаря за изпълнението на Услугите, да уведомява  ВЪЗЛОЖИТЕЛЯ;
14. да отстрани за своя сметка допуснатите грешки и направени рекламации, констатирани от ВЪЗЛОЖИТЕЛЯ;
15.да предоставя на ВЪЗЛОЖИТЕЛЯ информация за хода на извършваните дейности, както и да му осигури възможност за осъществяване на контрол по изпълнението относно качество и др., във всеки момент от изпълнението на договора, без това да пречи на  изпълнението;
16. да не предоставя на физически и юридически лица документи и информация, свързани с изпълнението на услугата без писменото съгласие на ВЪЗЛОЖИТЕЛЯ;
17. да получи уговореното в настоящия договор възнаграждение;

ПРАВА И ЗАДЪЛЖЕНИЯ НА ВЪЗЛОЖИТЕЛЯ
Чл. 20. ВЪЗЛОЖИТЕЛЯТ има право:
1. да изисква и да получи дейностите в уговорения срок, количество и качество;
2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;
Чл. 21. ВЪЗЛОЖИТЕЛЯТ се задължава:
1. да приеме изпълнението на дейностите, когато  те отговорят на договореното, по реда и при условията на този Договор;
2. да заплати на ИЗПЪЛНИТЕЛЯ цената в размера, по реда и при условията, предвидени в този Договор;
3. да предостави и осигури достъп на ИЗПЪЛНИТЕЛЯ до информацията, необходима за извършването на дейностите предмет на Договора, при спазване на относимите изисквания или ограничения съгласно приложимото право;
4. да пази поверителна Конфиденциалната информация, в съответствие с уговореното в чл. 37 от Договора;
5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;
6. да освободи представената от ИЗПЪЛНИТЕЛЯ Гаранция за изпълнение, съгласно клаузите на Договора;
7. да заявява  доставката на гуми  предварително;

ПРЕДАВАНЕ И ПРИЕМАНЕ НА ИЗПЪЛНЕНИЕТО  
Чл. 22. Изпълнението на дейностите се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните.
Чл. 23. (1) ВЪЗЛОЖИТЕЛЯТ има право:
1. да приеме изпълнението на дейностите, когато отговаря на договореното;

САНКЦИИ ПРИ НЕИЗПЪЛНЕНИЕ
Чл. 24. При просрочване изпълнението на задълженията по този Договор, неизправната Страна дължи на изправната неустойка в размер на 5% (пет на сто) от Цената за всеки ден забава, но не повече от 10% ( 10 на сто) от Стойността на Договора 
Чл. 25. При констатирано лошо или друго неточно или частично изпълнение на доставката или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора. 
Чл. 26. При разваляне на Договора поради виновно неизпълнение на някоя от Страните, виновната Страна дължи неустойка в размер на 10% (десет на сто) от Стойността на Договора.
Чл. 27. ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.  
Чл. 28. Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

ПРЕКРАТЯВАНЕ НА ДОГОВОРА
Чл. 29. (1) Този Договор се прекратява:
1. с изтичане на срока или с достигане на максимално допустимата стойност на Договора;
2. с изпълнението на всички задължения на Страните по него; 
3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 7 (седем) дни от настъпване на невъзможността и да представи доказателства; 
4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;
5. при условията по чл. 5, ал. 1, т. 3 от ЗИФОДРЮПДРСЛ.
(2) Договорът може да бъде прекратен:
1. по взаимно съгласие на Страните, изразено в писмена форма;
2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от Страните;
Чл. 30. (1) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно Закона за задълженията и договорите, чрез отправяне на писмено предупреждение от изправната. Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.
(2) За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи: 
1. ИЗПЪЛНИТЕЛЯТ е прекратил изпълнението на Услугите за повече от 10 (десет) дни;
2. ИЗПЪЛНИТЕЛЯТ е допуснал съществено отклонение от Техническата спецификация и Техническото предложение
(3) ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време
Чл. 31. ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.
Чл. 32. Във всички случаи на прекратяване на Договора, освен при прекратяване на юридическо лице – Страна по Договора без правоприемство:
1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания;
2. ИЗПЪЛНИТЕЛЯТ се задължава:
а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ; 
в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.
Чл. 33. При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги.

ОБЩИ РАЗПОРЕДБИ

ДЕФИНИРАНИ ПОНЯТИЯ И ТЪЛКУВАНЕ 
Чл. 34. (1) Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.
(2) При противоречие между различни разпоредби или условия, съдържащи се в Договора и Приложенията, се прилагат следните правила:
1. специалните разпоредби имат предимство пред общите разпоредби;
2. разпоредбите на Приложенията имат предимство пред разпоредбите на Договора
Спазване на приложими норми 
Чл. 35. При изпълнението на Договора, ИЗПЪЛНИТЕЛЯТ  е длъжен да спазва всички приложими нормативни актове, разпоредби, стандарти и други изисквания, свързани с предмета на Договора, и в частност,   всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

КОНФИДЕНЦИАЛНОСТ 
Чл. 36. (1) Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. 
(2) С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.
(3) Не се счита за нарушение на задълженията за неразкриване на Конфиденциална информация, когато:
1. информацията е станала или става публично достъпна, без нарушаване на този Договор от която и да е от Страните;
2. информацията се изисква по силата на закон, приложим спрямо която и да е от Страните; или
3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;
В случаите по точки 2 или 3 Страната, която следва да предостави информацията, уведомява незабавно другата Страна по Договора.
(4) Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица. 
Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание. 

ПУБЛИЧНИ ИЗЯВЛЕНИЯ
Чл. 37. ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.
Прехвърляне на права и задължения
Чл. 38. Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. 
Чл. 39. Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.
Непреодолима сила
Чл. 40. (1) Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила. 
(2) За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.
(3) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно  при настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.
(4) Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.
(5) Не може да се позовава на непреодолима сила Страна: 
1. която е била в забава или друго неизпълнение преди настъпването на непреодолима сила;
2. която не е информирала другата Страна за настъпването на непреодолима сила; или
3. чиято небрежност или умишлени действия или бездействия са довели до невъзможност за изпълнение на Договора.
(6) Липсата на парични средства не представлява непреодолима сила.

НИЩОЖНОСТ НА ОТДЕЛНИ КЛАУЗИ
Чл. 41. В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава. 
Чл. 42. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.
(2) За целите на този Договор данните и лицата за контакт на Страните са, както следва:
1. За ВЪЗЛОЖИТЕЛЯ:
Адрес за кореспонденция: с.Звездец, ул. „Петрова нива“ № 7
Тел.: +359 884 413 141
e-mail: dgszvezdets@uidp-sliven.com
Лице за контакт: инж. Данаил Кръстев – зам.директор;

2. За ИЗПЪЛНИТЕЛЯ: 
Адрес за кореспонденция: гр.Бургас, ул. „Иван Боговров“ №66
Тел.: 056 800077
Факс: 056 800077
e-mail: autocom_2@abv.bg
Лице за контакт: Стоян Дончев Начев- управител;
(3) За дата на уведомлението се счита:
1. датата на предаването – при лично предаване на уведомлението;
2. датата на пощенското клеймо на обратната разписка – при изпращане по пощата;
3. датата на доставка, отбелязана върху куриерската разписка – при изпращане по куриер;
3. датата на приемането – при изпращане по факс;
4. датата на получаване – при изпращане по електронна поща;
(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.
Чл. 43. (1) Този договор се сключва на български.
(2) Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ, са за сметка на ИЗПЪЛНИТЕЛЯ. 

ПРИЛОЖИМО ПРАВО
Чл. 44. Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

РАЗРЕШАВАНЕ НА СПОРОВЕ
Чл. 45. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд. 
Чл. 46. Този Договор е изготвен и подписан в 2 (два) еднообразни екземпляра – по един за всяка от страните.
Чл. 47. Неразделна част от този договор са следните приложения:

Приложение № 2 – Техническо предложение на ИЗПЪЛНИТЕЛЯ;
Приложение № 4 – Ценово предложение на ИЗПЪЛНИТЕЛЯ;
Приложение № 3 – Техническа спецификация;
 
	
ВЪЗЛОЖИТЕЛ:                                                                 ИЗПЪЛНИТЕЛ:
1. …(п) не се чете…..  				…(п) не се чете…..  	
инж. Атанас Спасов 						Стоян Дончев Начев
Директор ТП „ДГС Звездец                                     	            Управител
                                                                                                                   		     
2. ……(п) не се чете…..  	..  
Гл. счетоводител– Владимир Таранов

[bookmark: _GoBack]3. ………(п) не се чете…..  	……..  
(Юрист– Наталия Едрева)




